Azərbaycan SSR hökuməti (1985–1991)

**1985–1991-ci illər Azərbaycan Sovet Sosialist Respublikasının hökuməti** — Azərbaycan SSR Ali Sovetinin XI çağırışının birinci sessiyasından sonra formalaşdırılmış hökumət kabineti. 26 mart 1985-ci ildən Ali Sovetin XII çağırışının birinci sessiyasınadək, yəni 5 fevral 1991-ci ilədək fəaliyyət göstərmişdir.

## Haqqında
26 mart 1985-ci ildə keçirilmiş Azərbaycan SSR Ali Sovetinin XI çağırışının birinci sessiyasında yeni Azərbaycan SSR hökuməti – Azərbaycan SSR Nazirlər Sovetinin tərkibi müəyyən edildi. Hökumət Ali Sovetin XII çağırışının birinci sessiyasında yeni kabinet seçilənədək fəaliyyət göstərdi.

### Struktur dəyişiklikləri
Hökumətin fəaliyyət göstərdiyi 6 il ərzində kabinet üzvlərinin müxtəlif səbəblərdən dəyişdirilməsindən yanaşı, bir sıra struktur dəyişiklikləri olmuşdur:
* 12 dekabr 1985 — Azərbaycan SSR Kənd Təsərrüfatı Nazirliyi, Azərbaycan SSR Meyvə-Tərəvəz Təsərrüfatı Nazirliyi, Azərbaycan SSR Kənd Tikintisi Nazirliyi, Azərbaycan SSR Ət və Süd Sənayesi Nazirliyi, Azərbaycan SSR Yeyinti Məhsulları Sənayesi Nazirliyi, Azərbaycan SSR Pambıqtəmizləmə Sənayesi Nazirliyi, Azərbaycan SSR Dövlət Üzümçülük və Şərabçılıq Komitəsi, Azərbaycan SSR Dövlət Kənd Təsərrüfatı İstehsal-Texniki Təminat Komitəsi, Azərbaycan SSR Nazirlər Soveti yanında Kənd Təsərrüfatına Aqrokimya Xidməti üzrə İstehsal Elm Birliyi, Azərbaycan SSR Nazirlər Soveti yanında Baş Quşçuluq Sənayesi İdarəsi və Azərbaycan SSR Baş Kolxoz-Sovxoz Tikintisi İdarəsi əsasında Azərbaycan SSR İttifaq-Respublika Dövlət Aqrar-Sənaye Komitəsi yaradılmış, Azərbaycan SSR Tədarük Nazirliyi Azərbaycan SSR İttifaq-Respublika Taxıl Məhsulları Nazirliyinə çevrilmiş;
* 2 dekabr 1986 — Azərbaycan SSR Sənaye Tikintisi Nazirliyi Azərbaycan SSR Respublika Tikinti Nazirliyinə çevrilmiş;
* 17 avqust 1987 — Azərbaycan SSR Mərkəzi Statistika İdarəsi Azərbaycan SSR İttifaq-Respublika Dövlət Statistika Komitəsinə çevrilmiş;
* 13 oktyabr 1987 — Azərbaycan SSR Dövlət Əmək Komitəsi Azərbaycan SSR Dövlət Əmək və Sosial Məsələlər Komitəsinə çevrilmiş;
* 15 oktyabr 1987 — Azərbaycan SSR Geologiya İdarəsi və Azərbaycan SSR Əlvan Metallurgiya İdarəsi ləğv edilmiş;
* 21 yanvar 1988 — Azərbaycan SSR Neftayırma və Neft Kimyası Sənayesi Nazirliyi ləğv edilmiş;
* 10 avqust 1988 — Azərbaycan SSR Ali və Orta İxtisas Təhsili Nazirliyi, Azərbaycan SSR Maarif Nazirliyi və Azərbaycan SSR Dövlət Texniki Peşə Təhsili Komitəsi ləğv edilmiş, ittifaq-respublika nazirliyi — Azərbaycan SSR Xalq Təhsil Nazirliyi yaradılmış;
* 17 avqust 1988 — Azərbaycan SSR Meşə və Ağac Emalı Sənayesi Nazirliyi ləğv edilmiş;
* 16 sentyabr 1988 — Azərbaycan SSR Dövlət Qiymət Komitəsi ləğv edilmiş;
* 23 sentyabr 1988 — Azərbaycan SSR Dövlət Kinematoqrafiya Komitəsi ləğv edilmiş;
* 24 oktyabr 1988 — Azərbaycan SSR Quraşdırma və Xüsusi Tikinti İşləri Nazirliyi ləğv edilmiş;
* 21 dekabr 1988 — Azərbaycan SSR Meşə Təsərrüfatı Nazirliyi ləğv edilmiş;
* 2 yanvar 1989 — Azərbaycan SSR Dövlət Tikinti İşləri Komitəsi, Azərbaycan SSR Tikinti Nazirliyi, Azərbaycan SSR Avtomobil Yollarının Tikintisi və İstismarı Nazirliyi və Azərbaycan SSR Nazirlər Soveti yanında Baş Əsaslı Tikinti İdarəsi ləğv edilmiş, Azərbaycan SSR Dövlət İttifaq-Respublika Tikinti Komitəsi yaradılmış, Azərbaycan SSR Dövlət Neft Məhsulları ilə Təminat Komitəsi və Azərbaycan SSR Dövlət Qazlaşdırma Komitəsi ləğv edilmiş, Azərbaycan SSR Dövlət Respublika Yanacaq Komitəsi yaradılmış;
* 28 fevral 1989 — Azərbaycan SSR Respublika Dövlət Təbiəti Mühafizə Komitəsi Azərbaycan SSR İttifaq-Respublika Dövlət Təbiəti Mühafizə Komitəsinə çevrilmiş;
* 11 sentyabr 1989 — Azərbaycan SSR Dövlət Nəşriyyat, Poliqrafiya və Kitab Ticarəti İşləri Komitəsi Azərbaycan SSR Dövlət Mətbuat Komitəsi adlandırılmış;
* 19 sentyabr 1989 — Azərbaycan SSR Daimi Yaşayış Yerlərini Məcburi Tərk Etmiş Şəxslərlə İş üzrə Dövlət Komitəsi yaradılmışdır.

## Hökumətin tərkibi

### Nazirlər Sovetinin sədri və onun müavinləri

### Azərbaycan SSR nazirləri

### Komitə, birlik və idarə rəhbərləri

### Nazirlər Sovetinin işlər müdirləri

### Naxçıvan MSSR Nazirlər Sovetinin sədrləri

## Qeydlər

## İstinadlar